الهيروجليفى Egyptian hieroglyphs هو نظام كتابه اخترعه المصريين القدام من سنة 3200 ق م لحد 612 عشان يكتبو بيه اللغه المصريه القديمه. الرموز الهيروجليفيه كانت رموز صوريه فى الاول و شويه شويه اتطورت و بقت ليها دلاله صوتيه ( يعني اتحولت من كتابه صوريه logographic ل كتابه الفبيّه alphabetic). لفظ "هيروجليفي" جاى من اصل يوناني (ايروجليفيكا ερογλυφικά) و بيتكون من كلمتين: هيرو يعني مقدس و جليف يعني كتابه او نقش. الرموز الهيروجليفيه اخترعها المصريين من البيئه اللى كانو عايشين فيها و الرسومات دي موجوده على القلل الفخار حتى من قبل ما الكتابه نفسها ما تنشأ ( يمكن من حوالي 4000 ق ع ح ). اقدم حاجه مكتوبه بالهيروجليفي هيا لوحة نارمر و الل بيرجع عمرها ل 3200 ق ع ح و اللى اتلقت فى تسعينات القرن التسعتاشر فى حته اسمها كوم الاحمر بين اسنا و ادفو فى صعيد مصر.فى بعض العلما اللى لقو نقوش هيروجليفيه اقدم من لوحة نامر فى اماكن تانيه فى مصر زي مقبرة او-ج من عصر ما قبل الاسرات فى ابيدوس. طول عهد المملكه القديمه و الوسطانيه و الحديثه كان عدد الرموز الهيروجليفيه ثابت تقريبا:800 رمز.فى العصر الجريكي-روماني وصل عدد الرموز دي ل 5000 رمز.